49. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ 48177 της 28 Μαΐου/12 Ιουν.1975 (ΦΕΚ Β'610) Περί καθορισμού κριτηρίων χαρακτηρισμού ως απόρων κοινοτήτων δια το έτος 1975. Έχοντες υπ' όψιν: 1.Την διάταξιν του άρθρου 37 παρ.2 εδ.γ' του Ν.Δ.4260/62 (φ. 186) "περί ρυθμίσεως θεμάτων, αφορώντων εις την Γενικήν Διεύθυνσιν Διοικήσεως του Υπουργείου των Εσωτερικών" καθ' ην, το επί τη βάσει του εδαφίου τούτου διανεμητέον ποσόν εκ δραχμών 45.000.000, κατανέμεται κατ' ισομοιρίαν μεταξύ των Κοινοτήτων εκείνων, αίτινες ήθελον χαρακτηρισθή ως άποροι, κατόπιν κανονιστικής αποφάσεως ημών, καθοριζούσης τα γενικά κριτήρια της απορίας, επί τη βάσει του ύψους των τακτικών εσόδων των, και 2.Τας, κατόπιν της υπ' αριθ.13011 από 1ης Φεβρουαρίου 1975 γενικής διαταγής του Υπουργείου υποβληθείσας καταστάσεις υπό των Διευθύνσεων Εσωτερικών των Νομαρχιών και των Διαμερισμάτων του Νομού Αττικής, εμφαινούσας κατά κατηγορίαν τας κοινότητας, αίτινες επραγματοποίησαν τακτικά έσοδα, κατά το έτος 1973, μέχρι ποσού δραχμών 60.000, αποφασίζομεν: Χαρακτηρίζομεν ως απόρους Κοινότητας δια το έτος 1975, προς κατανομήν της, κατά την προμνησθείσαν διάταξιν, τακτικής ετησίας επιχορηγήσεως του Κράτους, εκείνας αίτινες επραγματοποίησαν τακτικά έσοδα κατά το έτος 1973 μέχρι του ποσού των δραχμών 45.000. Η παρούσα δημοσιευθήτω δια της Εφημερίδος της Κυβερνήσεως. 3.Ζ.α.44-49 Έσοδα Δήμων και Κοινοτήτων 